
07.09.2026 nr 26/7-1.2/26  
Narva-Jõesuu linnas Aia tn 48a ja 50 
maa-ala üldplaneeringut muutva 
detailplaneeringu avalik väljapanek 
ja avalik arutelu
Narva-Jõesuu Linnavolikogu 06.08.2025 otsusega nr 126 algatati Narva-Jõesuu linna Narva-Jõesuu linnas Aia tn 48a ja 50 maa-ala üldplaneeringut muutev detailplaneering (edaspidi detailplaneering).
Planeeringuala asub Narva-Jõesuu linna Narva-Jõesuu linna keskosas ning hõlmab Aia tn 50 kinnistul (katastritunnus 51401:001:0368) lagunenud kolmekorruselist majutushoonet ja Aia tn 48a kinnistul (katastritunnus 51301:006:0025) olemasolevat kasutuses 11-korruselist spaahotelli (Meresuu SPA) hoonet.
Detailplaneeringu koostamise eesmärk on liita Aia tn 48a ja Aia tn 50 kinnistud üheks krundiks ning määrata sellele ehitusõigus olemasoleva hotellikompleksi laiendamiseks. Kavandatud juurdeehitiseks on 9-korruseline majutushoone kõrgusega kuni 40 m maapinnast ning 2-korruseline parkimishoone, mis kavandatakse krundi Lembitu tänava poolsesse ossa. Olemasolev Meresuu SPA hoone ühendatakse kavandatava juurdeehitusega galerii kaudu. Uus hooneosa kavandatakse Aia tänava äärde olemasolevatest hoonetest maismaa poole. Aia tn 48b kinnistul paikneb ehitisregistri andmetel olemasolev alajaam. Detailplaneeringuga tehakse ettepanek ületada kehtivas üldplaneeringus määratud hoonestuse kõrguspiirangut viie korruse võrra (planeerimisseaduse § 142 lõike 1 punkt 2).
Detailplaneering on kehtivat üldplaneeringut muutev.
Detailplaneering on vastu võetud Narva-Jõesuu Linnavolikogu 26.08.2026 otsusega nr 34 (dokumendid). 
Planeerimisseaduse § 87 lg 5 alusel teatame, et detailplaneeringu avalik väljapanek toimub 21.09. – 21.10.2026 Narva-Jõesuu Linnavalitsuse I korrusel ja elektroonselt linna veebilehel ning avaliku väljapaneku tulemuste avalik arutelu toimub 04.11.2026 Narva-Jõesuu Linnavalitsuse saalis, II korrusel kell 17:30.

